Opkomende veeboer weiveld kwyt weens besetters | Maroela Media
Die Noord-Kaapse departement van openbare werke het 'n klag by die polisie ingedien en begin met stappe om 'n interdik te verkry teen die besetting van die grond nadat lede van die gemeenskap toegesak het op 'n oop stuk grond in die Danielskuil-omgewing.
Die grond, wat tussen 30 en 60 hektaar groot, word deur 'n opkomende veeboer gehuur wat dit reeds jare lank as weiding vir sy vee gebruik. Hy moes verlede week inderhaas sy vee verwyder nadat besetters vermoedelik van die vee begin steel het.
Dr. Wynand Boshoff, VF Plus-LP en dié party se provinsiale leier in die Noord-Kaap, sê die besetters het reeds voortgegaan met die uitmerk van erwe en die ontbossing van die omgewing. "Verlede naweek het hulle ook begin om strukture op te rig, maar hulle woon nie op die grond nie. "Daar is selfs 'n kennisgewing aangebring wat die terrein as "Ré Losper Estate" aandui, op die oog af 'n verwysing na die burgemeester van Kgatelopele, René Losper."
Boshoff sê die besetters is welvarende lede van die gemeenskap en besit spoggerige voertuie.
Boshoff sê 'n inwoner van Danielskuil beskik ook oor videomateriaal waarin 'n vrou besetters aanmoedig om die wet te oortree om die plaaslike owerheid te dwing om die grond beskikbaar te stel.
Nog 'n lid van die gemeenskap, wat ook 'n praktiserende hidroloog is, het ingestem om 'n geskikte terrein te help identifiseer waar die besetters hulle kan vestig.
"Hoewel die terrein goed geleë is, beland dit periodiek onder vloedwater en is dit om dié rede nooit ontwikkel nie. Dit is belangrik dat die geologie van die omgewing professioneel benader word aangesien dolomiet algemeen is en tot sinkgate kan lei as dit met water in aanraking kom."
Verwag hierdie grondbesetters dat hulle enigsins tot die ekonomie gaan bydra?
Na aanleiding van laaste paragraaf: los hulle dan net daar.
Kolle, ek stem!!!
Jammer vir die boer
Hoop dit reën binnekort onophoudelik.
Stem saam, los hulle tussen die dolomiet en gee vir die opkomende n ander stuk grond ver weg van die besetters en sommer n titelakte.